CELEX: 31996D0703
Language: el
Date: 1996-11-26 00:00:00
Title: 96/703/ΕΚ: Απόφαση της Επιτροπής της 26ης Νοεμβρίου 1996 για καθορισμό των οικολογικών κριτηρίων απονομής του κοινοτικού οικολογικού σήματος στα ψυγεία (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0703

96/703/ΕΚ: Απόφαση της Επιτροπής της 26ης Νοεμβρίου 1996 για καθορισμό των οικολογικών κριτηρίων απονομής του κοινοτικού οικολογικού σήματος στα ψυγεία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 323 της 13/12/1996 σ. 0034 - 0037

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Νοεμβρίου 1996 για καθορισμό των οικολογικών κριτηρίων απονομής του κοινοτικού οικολογικού σήματος στα ψυγεία (Κείμενο που παρουσιάζει ενδιαφέρον για τον ΕΟΧ) (96/703/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,Εκτιμώντας:ότι, στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92, προβλέπεται ότι οι προϋποθέσεις απονομής του κοινοτικού οικολογικού σήματος καθορίζονται κατά κατηγορία προϊόντων 7ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι επιβάλλεται να καθοριστούν κριτήρια για μεθόδους δοκιμών και ταξινόμηση ως προς την κατανάλωση ενέργειας σύμφωνα με την οδηγία 94/2/ΕΚ της Επιτροπής, της 21ης Ιανουαρίου 1994, για την εφαρμογή της οδηγίας 92/75/ΕΟΚ του Συμβουλίου, όσον αφορά την ένδειξη της κατανάλωσης ενέργειας στα οικιακά ηλεκτρικά ψυγεία και καταψύκτες καθώς και στους συνδυασμούς αυτών (2) και, επιπλέον, να προσαρμοσθούν οι απαιτήσεις για την κατανάλωση ενέργειας στις τεχνολογικές καινοτομίες και στις εξελίξεις στην αγορά 7ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο ενός γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Ως κατηγορία προϊόντων «ψυγεία» (καλούμενη στο εξής «η κατηγορία προϊόντων») νοούνται:τα οικιακά ψυγεία, θάλαμοι διατήρησης κατεψυγμένων τροφίμων και καταψύκτες τροφίμων καθώς και οι συνδυασμοί αυτών, που τροφοδοτούνται με ρεύμα από το ηλεκτρικό δίκτυο.Εξαιρούνται οι συσκευές που μπορούν να τροφοδοτηθούν και από άλλες πηγές ενέργειας, όπως συσσωρευτές.Άρθρο 2 Οι οικολογικές επιδόσεις και η καταλληλότητα προς χρήση της κατηγορίας προϊόντων, αξιολογούνται με βάση τα ειδικά οικολογικά κριτήρια που καθορίζονται στο παράρτημα.Άρθρο 3 Ο ορισμός της κατηγορίας προϊόντων και τα σχετικά ειδικά οικολογικά κριτήρια ισχύουν για τρία έτη από την ημερομηνία κατά την οποία η παρούσα απόφαση παράγει αποτελέσματα.Άρθρο 4 Για διοικητικούς σκοπούς, η κατηγορία προϊόντων λαμβάνει τον κωδικό αριθμό «012».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 26 Νοεμβρίου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 99 της 11. 4. 1992, σ. 1.(2) ΕΕ αριθ. L 45 της 17. 2. 1994, σ. 1.ΠΑΡΑΡΤΗΜΑ ΠΛΑΙΣΙΟ Για να απονεμηθεί οικολογικό σήμα σε συσκευή, πρέπει να πληρούνται τα κριτήρια του παρόντος παραρτήματος, με τα οποία επιδιώκεται να προωθηθούν:- ο περιορισμός των ζημιών ή των κινδύνων για το περιβάλλον που συνεπάγεται η χρήση ενέργειας (πλανητική αύξηση της θερμοκρασίας, οξίνιση, εξάντληση των μη ανανεώσιμων ενεργειακών πόρων), με τη μείωση της κατανάλωσης ενέργειας,- ο περιορισμός των ζημιών ή των κινδύνων για το περιβάλλον που συνεπάγεται η χρήση ουσιών με καταστροφική επίδραση στο στρώμα του όζοντος, με τον περιορισμό της χρήσης αυτών των ουσιών,- ο περιορισμός των ζημιών ή των κινδύνων για το περιβάλλον που συνεπάγεται η χρήση ουσιών οι οποίες ενδέχεται να συμβάλλουν στην πλανητική αύξηση της θερμοκρασίας.Επιπλέον, τα κριτήρια αυτά προτρέπουν στην εφαρμογή της καλύτερης πρακτικής (άριστη οικολογική χρήση) και βελτιώνουν την ενημέρωση των καταναλωτών επί περιβαλλοντικών θεμάτων.Παράλληλα, ενθαρρύνεται η ανακύκλωση των συσκευών με τη σήμανση των πλαστικών κατασκευαστικών τους στοιχείων.ΘΕΜΕΛΙΩΔΗ ΚΡΙΤΗΡΙΑ 1. Εξοικονόμηση ενέργειαςΟ δείκτης ενεργειακής απόδοσης της συσκευής, όπως ορίζεται στο παράρτημα V της οδηγίας 94/2//ΕΚ, πρέπει να είναι χαμηλότερος από 75 % με εφαρμογή της ίδιας μεθόδου δοκιμής EN 153 και της ίδιας ταξινόμησης σε δέκα κατηγορίες.Η συσκευή, συνεπώς, θα κατατάσσεται στην τάξη ενεργειακής απόδοσης «Α» ή «Β», που ορίζονται στο παράρτημα V της οδηγίας 94/2/ΕΚ.2. Μείωση του δυναμικού καταστροφής του όζοντος (ODP) (1) των ψυκτικών ρευστών και των διογκωτικών μέσωνΤο δυναμικό κατατροφής του όζοντος των ψυκτικών ρευστών του κυκλώματος ψύξης καθώς και των διογκωτικών μέσων που χρησιμοποιούνται για τη μόνωση της συσκευής, πρέπει να ισούται με μηδέν.3. Μείωση του δυναμικού πλανητικής αύξησης της θερμοκρασίας (GWP) (2) των ψυκτικών ρευστών και των διογκωτικών μέσωνΤο δυναμικό πλανητικής αύξησης της θερμοκρασίας των ψυκτικών ρευστών του κυκλώματος ψύξης καθώς και των διογκωτικών μέσων που χρησιμοποιούνται για τη μόνωση της συσκευής, πρέπει να είναι μικρότερο ή ίσο με 15 (σε ισοδύναμα CO2 για περίοδο 100 ετών).ΚΡΙΤΗΡΙΑ ΒΕΛΤΙΣΤΗΣ ΠΡΑΚΤΙΚΗΣ 4. Οδηγίες για το χρήστηΗ συσκευή πρέπει να πωλείται με φυλλάδιο οδηγιών χρήσης, το οποίο περιέχει συμβουλές σχετικά με την ορθή οικολογική χρήση της, συγκεκριμένα:1. Συστάσεις για την άριστη από ενεργειακή άποψη λειτουργία της συσκευής, που περιλαμβάνουν:1.1. Οδηγίες για την τοποθέτηση ή εγκατάσταση του ψυγείου στις οποίες αναφέρονται οι ελάχιστες διαστάσεις ελεύθερου χώρου γύρω από τη συσκευή, που είναι απαραίτητες για να εξασφαλιστεί επαρκής κυκλοφορία αέρα.1.2. Υπόδειξη προς τον καταναλωτή να μην τοποθετεί τη συσκευή κοντά σε πηγές θερμότητας (όπως φούρνους, θερμαντικά σώματα κ.λπ.) ούτε σε θέσεις άμεσα εκτεθειμένες στο ηλιακό φως.1.3. Υπόδειξη να ρυθμίζεται ο θερμοστάτης ανάλογα με τη θερμοκρασία περιβάλλοντος και η ρύθμισή του να ελέγχεται με κατάλληλο θερμόμετρο (θα πρέπει να επεξηγείται η σχετική διαδικασία).1.4. Υπόδειξη να μην ανοίγεται η θύρα ή το κάλυμμα της συσκευής συχνότερα και για μεγαλύτερο διάστημα απ' όσο είναι πραγματικά απαραίτητο, ιδίως στην περίπτωση των καταψυκτών κατακόρυφου τύπου.1.5. Υπόδειξη να αφήνονται τα θερμά τρόφιμα να κρυώσουν, πριν τοποθετηθούν στη συσκευή, καθώς οι υδρατμοί από θερμά τρόφιμα συντελούν στο σχηματισμό πάγου στον εξατμιστήρα.1.6. Υπόδειξη να διατηρείται ο εξατμιστήρας απαλλαγμένος από παχιά στρώματα πάγου, με την επισήμανση ότι η συχνή απόψυξη διευκολύνει την αφαίρεση του πάγου.1.7. Υπόδειξη να αντικαθίσταται το υλικό στεγανότητας της θύρας, μόλις διαπιστωθεί ότι δεν λειτουργεί κανονικά.1.8. Υπόδειξη να διατηρούνται απαλλαγμένα από σκόνη ή καπνούς κουζίνας ο εναλλάκτης θερμότητας, που βρίσκεται στην πίσω πλευρά της συσκευής, και ο χώρος κάτω από τη συσκευή.1.9. Προειδοποίηση ότι η μη τήρηση των παραπάνω συμβουλών οδηγεί σε υψηλότερη κατανάλωση ενέργειας.2. Υπόδειξη να μην προκαλούνται ζημίες στον εναλλάκτη θερμότητας, που βρίσκεται στην πίσω πλευρά της συσκευής, ούτε να γίνονται άλλες επεμβάσεις που έχουν ως αποτέλεσμα την εκροή ψυκτικού ρευστού στο περιβάλλον, γιατί αυτό μπορεί να εκθέσει σε κινδύνους την υγεία και το περιβάλλον.Στο φυλλάδιο οδηγιών χρήσης αναφέρεται σαφώς ότι για την αφαίρεση του πάγου δεν θα πρέπει να χρησιμοποιούνται αιχμηρά αντικείμενα (όπως μαχαίρια, κατσαβίδια κ.λπ.), γιατί ενδέχεται να προκαλέσουν ζημίες στον εξατμιστήρα.3. Πληροφορίες σχετικά με τα επαναχρησιμοποιήσιμα ή/και ανακυκλώσιμα ή/και ανακυκλώσιμα ρευστά που περιέχει η συσκευή και μέρη και υλικά της.4. Υπόδειξη προς τον καταναλωτή να φροντίσει να πληροφορηθεί, πριν από την απόρριψη της συσκευής, τις παρεχόμενες δυνατότητες διαχείρισης απορριμμάτων και να τις αξιοποιήσει.5. Προώθηση της ανακύκλωσηςΤα πλαστικά μέρη βάρους άνω των 50 g πρέπει να φέρουν μόνιμη σήμανση με ένδειξη της ταυτότητας του υλικού. Οι ακριβείς συντμήσεις που πρέπει να χρησιμοποιούνται για τα διάφορα υλικά είναι οι ακόλουθες:1. PET2. HDPE3. PVC4. LDPE5. PP6. PS7. για όλες τις λοιπές πλαστικές ύλες, σύμφωνα με το διεθνές πρότυπο ISO 1043.Στη συσκευή πρέπει επίσης να αναγράφεται, κοντά στη μεταλλική πινακίδα με τα στοιχεία της ή επάνω σ' αυτή, ο τύπος του ψυκτικού ρευστού καθώς και του διογκωτικού μέσου που έχει χρησιμοποιηθεί για τη μόνωση, ώστε να διευκολύνεται η πιθανή μελλοντική ανάκτησή τους.ΚΡΙΤΗΡΙΑ ΕΠΙΔΟΣΕΩΝ 6. Περιορισμός του θορύβουΤο κριτήριο αυτό ισχύει για όλη την κατηγορία προϊόντων, με εξαίρεση τους καταψύκτες οριζόντιου τύπου, που αναφέρονται στο παράρτημα IV της οδηγίας 94/2/ΕΚ στην κατηγορία 9: «οικιακοί καταψύκτες, οριζόντιου τύπου».Ο αεροφερόμενος θόρυβος από τη συσκευή, υπολογιζόμενος ως ένταση ήχου, δεν πρέπει να υπερβαίνει τα 42 dB(Α) (re l pW).Η στάθμη του θορύβου μετράται σύμφωνα με την οδηγία 86/594/ΕΟΚ του Συμβουλίου (3) με εφαρμογή του προτύπου EN 28960.7. Παροχή πληροφοριών σχετικά με το θόρυβοΠρέπει να παρέχονται πληροφορίες σχετικά με τη στάθμη του θορύβου της συσκευής κατά τρόπον ώστε να είναι ευδιάκριτες για τον καταναλωτή. Προς το σκοπό αυτό, πρέπει οι πληροφορίες να ενσωματώνονται στην ετικέτα με τις ενδείξεις κατανάλωσης ενέργειας.Τα σχετικά με το θόρυβο στοιχεία παρέχονται σύμφωνα με την οδηγία 86/594/ΕΟΚ με εφαρμογή του προτύπου EN 28960.ΔΙΕΞΑΓΩΓΗ ΔΟΚΙΜΩΝ 8. Εργαστήρια δοκιμώνΟι δοκιμές διεξάγονται με έξοδα του αιτούντος σε εργαστήρια που καλύπτουν τις γενικές απαιτήσεις των προτύπων της σειράς EN 45001.ΕΝΗΜΕΡΩΣΗ ΤΟΥ ΚΑΤΑΝΑΛΩΤΗ Το ακόλουθο κείμενο πρέπει να εμφαίνεται κατά τρόπον ώστε να είναι ευδιάκριτο για τους καταναλωτές (αν είναι δυνατόν δίπλα στην ετικέτα):- Το προϊόν αυτό ανταποκρίνεται στα κριτήρια απονομής του οικολογικού σήματος της Ευρωπαϊκής Ένωσης, γιατί είναι αποδοτικό από ενεργειακή άποψη, δεν καταστρέφει το στρώμα του όζοντος και συντελεί ελάχιστα στο φαινόμενο του θερμοκηπίου.- Στις οδηγίες χρήσης δίδονται πρόσθετες πληροφορίες σχετικά με τον τρόπο ελαχιστοποίησης των επιπτώσεων στο περιβάλλον.(1) H ΰennoia ODP ορίζεται στην «Επιστημονική αξιολόγηση του στρατοσφαιρικού όζοντος: 1994, Επιτροπή Επιστημονικής Αξιολόγησης».(2) Η έννοια GWP και οι τιμές GWP πολλών ουσιών ορίζονται στο «Αλλαγή του κλίματος, επιστημονική αξιολόγηση της IPCC» (1990).(3) ΕΕ αριθ. L 344 της 6. 12. 1986, σ. 24.